જે સમાજ(વેપારીઓ)માંથી આગળ આવ્યાં તેમના માટે કંઈક કરવાની ભાવના ધરાવતાં નિરજ બજાજ અને રમાકાંત ગુપ્તાએ કહ્યું કે, અમને પાયાની જરૂરિયાત ગણાતા અમારા વેપારીઓ(ક્લાયન્ટ)ની ચિંતા રહે છે. એમને કોઈ મુશ્કેલી આવે તે અમારી મુશ્કેલી છે. જીએસટી આવ્યું ત્યારે અમે અગાઉથી છ મહિના આ અંગે મહેનત કરી હતી. તેના માટે ઓફિસમાં અમે અલગથી ત્રણચાર કલાક રોજની નવું શીખતાં હતાં. આ શીખ્યા બાદ વેપારીઓને જાગૃત કરવા સેમિનારનું પણ આયોજન કર્યું હતું. અલગ અલગ જગ્યાએ સેમિનાર કરીને વેપારીઓની સાથે સ્ટુડન્ટસને પણ જીએસટી તેના નિયમો વગેરે સમજાવ્યાં હતાં.જેમાં અદના માનવીથી લઈને મોટામાં મોટા વેપારીને સારામાં સારૂં નોલેજ મળી રહે તેનો ખ્યાલ રાખીએ છીએ.